પેટ્રોલના ભાવ વધવાથી લોકો વિના કારણ આમતેમ રખડતાં બંધ થશે. આમ શહેરમાં પાર્કિંગની સમસ્યાઓ ઓછી થશે. આમ થવાથી બિલ્ડરો ખાલી રહેતાં પાર્કિંગની જગ્યામાં બાંધકામ કરી શકશે, એટલું જ નહિ કોર્પોરેશન કે કોર્ટ આ અંગે વાંધો પણ નહિ ઉઠાવે. રોડ પર ફરતાં વાહનોની સંખ્યા નહીંવત્ થવાથી રોડ તૂટશે નહિ, એવી આશા રાખતા હોવ તો ન રાખશો. કારણ કે રોડ ટેક્સ ઓછો મળવાથી રોડ બનાવવાનાં ખર્ચ પર સરકાર કાપ મુકશે. આમ થવાથી કોન્ટ્રાક્ટરો એક જ પ્રોજેક્ટમાં કરોડપતિ બનવા રોડ વધુ નબળા બનાવશે. એટલે સડકોમાં મોટા ખાડા પડશે. પણ શહેરોનાં આ મોટા મોટા ખાડામાં માત્ર નાના નાના એક્સિડન્ટ જ થશે. વાહનો હોય તો પણ એ મોટા એક્સિડન્ટ થાય એટલી સ્પીડે તો નહિ જ ચાલતાં હોય ને? આમ, ડોક્ટરો સિવાય બીજાં બધાં લોકો ખુશ રહેશે.